Skabelon til mail til kandidat

Kære XX (kandidat til kommunal/regionsrådsvalget)

Jeg skriver til dig på vegne af (indsæt sektion/FH-kommune/FH-region), som repræsenterer (indsæt antal medlemmer i området) lønmodtagere. I forbindelse med kommunal- og regionsrådsvalget sætter vi særligt fokus på nødvendigheden af at have arbejdsklausuler (evt.: samt lærlingeklausuler) i (indsæt kommune/region)s udbud samt kontrollerer overholdelsen af disse.

D. (indsæt dato) afholder vi arrangementet Længe leve ordentlige arbejdsvilkår, som du hermed er inviteret til at deltage i.

Her vil vi gerne hylde en virksomhed, der leverer til (indsæt kommune/region), og som er et forbillede for andre i sin sikring af ordentlige løn- og arbejdsvilkår for de ansatte, (evt.: samt sørger for lærlingepladser).

Selvom der findes mange ordentlige virksomheder, så findes der også brodne kar, som underminerer danske løn- og arbejdsvilkår og ikke lever op til deres arbejdsklausuler. Der er brug for at styrke kontrollen. Ifølge en dugfrisk undersøgelse fra 3F, som er foretaget af Analyse & Tal, fremgår det, at lige over 40 pct. af byrådene har truffet beslutning om, at der løbende skal udføres kontrol med overholdelse af klausuler. MEN det er kun 20 pct. af kommunerne, der har en central kontrolenhed til formålet. Det kan gøres bedre.

Samtidig mangler vi i Danmark 8000 lærepladser, derfor bør alle udbud fra kommunen også indehold lærlingeklausuler. Lige nu er det kun godt 1/3 af de kommuner, der benytter sig af eksterne leverandører, der anvender lærlingeklausuler.

(Indsæt sektion/FH-kommune/FH-region) opfordrer til, at kandidater til kommunalvalget afgiver et politikerløfte og forpligter sig til at gøre en særlig indsats for at sikre ordentlige løn- og arbejdsvilkår samt lærlingepladser hos kommunens leverandører.

Helt konkret opfordrer vi dig til offentligt at erklære følgende – gerne med egne ord:

**”Hvis jeg bliver valgt, vil jeg arbejde for at sikre ordnede løn- og arbejdsvilkår hos de virksomheder, X kommune/region hyrer. Der skal være arbejds- og lærlingeklausuler i alle udbud! De skal også gælde underleverandører. Og så skal vi bevilge midler, så vi løbende kan kontrollere, at klausulerne rent faktisk bliver overholdt!”**

Du kan poste det som en video, tekstopslag, eller bruge vedhæftede grafik på fx Facebook eller Twitter. Brug gerne hashtagget #stopfuskogfupfirmaer. Har du adgang til yderligere kanaler, er du også meget velkommen til at gøre opmærksom på problemet der, fx i et debatindlæg.

**Tid og sted**

Eventen Længe leve ordentlige arbejdsvilkår (indsæt tid og sted + evt. facebook begivenhedslink), hvor du får mulighed for en snak med fremmødte FH-medlemmer i din valgkreds.

Vi bidrager gerne med gode løsningsforslag til, hvordan vi får et fair og ordentligt arbejdsmarked. Du er altid velkommen til at kontakte mig på [tlf/mail].

Med ønsket om en god valgkamp.

Med venlig hilsen

(Indsæt navn på sektionsformand/formand for kommunaludvalg/ formand for regionaludvalg)